Nukkistelijan näperryksiä: Nukke- ja nallemarkkinoilla
Aamusta aikaisin suuntasin markkinoille. Siellä oli taas vaikka ja mitä ihanaa tarjolla. Paljon tuttuja ja tuntemattomia ihmisiä ja mukava tunnelma. Ostoksiakin tein ja paljon ihania juttuja jäi vielä ostamattakin.
Olin jo päättänyt että modernin talon keittiö on valmis ja sinne ei tarvita mitään tavaraa enää. Mutta kuka voi vastustaa ihania kodinkoneita? En minä ainakaan ja niinpä ostoskoriini tarttui kaksi sellaista. Tokihan modernissa talossa pitää kirkas Aalto-maljakko olla, niinpä sekin sai siirtyä ostoskoriin. Viime aikoina olen tehnyt makuuhuonetta ja siihen kuuluvaa vaatehuonetta ja rouva on korujen ystävä. En voinut ohittaa ihanaa kivi- ja helmilajitelmaakaan vaikka niissä varoitettiinkin maltinmenettämisestä. Jospa niistä jokunen koru syntyy. Nämä löytyivät Mrs. Who:n pöydästä.
Kahvipusseista tehdyn korin löysin myös, sille on täsmällinen paikka jo tiedossa. Jostain pöydästä ostin tuon ihanan nuken, jonka käsiä ja jalkoja voi taivutella.
Olen haaveillut jo pitkään minikokoisista pyykkipojista ja kerran jo ehdotinkin nukkekotikerhossa niiden tekemistä. Nyt löysin niitä markkinoilta ja ostin neljä kappaletta. Kotiin päästyäni harmittelin kun en ostanut enempää :) Pyykkipojat ovat niin pieniä, että ne menevät helposti hukkaan, joten kuvasin ne käsipeilin päällä, joka löytyi myös markkinoilta. Sekin sijoittuu moderniin taloon.
Oikein onnistuneet markkinat jälleen kerran! Seuraavia odotellessa...
Illalla sain vielä pikkuvieraita, jotka näppärinä tyttöinä järjestelivät vanhan nukkekotini. Kiitos avusta :)
Lähettänyt Tuula klo 18.11.12
Itse tehtyä (17)
Ostettua (28)
Tuunattua (1)